Sophie Menter

Sophie Menter (Munich, Alemania, 1846ko uztailaren 29a – Ibidem, 1918ko otsailaren 23a) alemaniar piano-jotzailea, musikagilea eta irakaslea izan zen, eta Franz Liszten ikasle emakumezko gogokoena bihurtu zen. Hari buruz esaten zen Liszt Parisen berraragiztatzea zela, jotzeko modu sendo eta argia zela eta, eta bere garaiko piano jotzaile handienetako bat zela.

 Biografia 
Sophie Menter Munichen jaio zen, Josef Menter biolontxelo-jolearen eta Wilhelmine Menter kantariaren alaba (Diepolden jaioa). Pianoa ikasi zuen Siegmund Lebertekin eta Friedrich Niestekin. 

Hamabost urte zituela, Carl Maria von Weberren pianorako kontzertua jo zuen, Franz Lachnerren zuzendaritzapean. Gero Stuttgarten, Francfurt am Main eta Suitzan jo zuen, eta 1867an berriro txalotu zuten Leipzigeko Gewandhaus Orkestran Liszten piano-musika interpretatzeagatik. Berlinen, Carl Tausig piano jole ospetsuarekin eta Hans von Bülow-ekin ikasi ondoren, 1869an Liszten ikasle bihurtu zen. 1872 eta 1886 artean David Popper biolontxelo-jolearekin ezkonduta egon zen. 

 Musikari ibilbidea 
1881ean Ingalaterran jardun zuen eta Errege Elkarte Filarmonikoaren ohorezko afiliazioa eman zioten bi urte geroago. 1883an piano-irakasle jardun zuen San Petersburgoko Kontserbatorioan, baina 1886an utzi egin zuen kontzertuekin jarraitzeko.Rieger, 326.

Chaikovskik ere oso ondo ezagutzen zuen Menter, eta Fantasia Kontzertua eskaini zion. 1892ko irailean Austrian Ungarische Zigeunerweisen konposatu zuen (Hungariar estiloko kontzertua) piano eta orkestrarako, eta lau hilabete geroago Odesan estreinatu zen.https://web.archive.org/web/20110719223136/http://www.tchaikovsky-research.org/en/people/menter_sophie.html Sophie Menter

 Erreferentziak 

 Bibliografia 

 Rieger, Eva, arg. Julie Anne Sadie eta Rhian Samuel, "Menter, Sophie," The Norton/Grove Dictionary of Women Composers (New York eta London: W.W. Norton & Company, 1995). ISBN 0-393-03487-9.
 Schonberg, Harold C., The Great Pianists (New York: Simon & Schuster, 1987, 1963). ISBN 0-671-64200-6.

 Kanpo estekak 

Kategoria:Alemaniarrak
Kategoria:Alemanian hildakoak
Kategoria:Emakume piano-jotzaileak
Kategoria:Emakume musikagileak
Kategoria:Emakume irakasleak